
Eesti seisukoht Euroopa Liidu ja Indoneesia vahelise lauaulatusliku majanduspartnerluslepingu ning Euroopa Liidu ja Indoneesia vahelise investeeringute kaitse lepingu allkirjastamise kohta
1. Kiita heaks järgmised välisministri esitatud seisukohad Euroopa Liidu Nõukogu otsuse eelnõude COM(2026) 341  ja COM(2026) 342 kohta:
1.1. Eesti toetab nõukogu otsuse eelnõud, millega kiidetakse heaks Euroopa Liidu ja Indoneesia vahelise lauaulatusliku majanduspartnerluslepingu allkirjastamine Euroopa Liidu nimel.
1.2. Eesti toetab nõukogu otsuse eelnõud, millega kiidetakse heaks Euroopa Liidu ja Indoneesia vahelise investeeringute kaitse lepingu allkirjastamine Euroopa Liidu nimel.
2. Eesti esindajatel Euroopa Liidu Nõukogu eri tasanditel väljendada ülaltoodud seisukohti.

3. Riigikantseleil esitada punktis 1 nimetatud eelnõud ja seisukohad Riigikogu juhatusele ja teha seisukohad teatavaks Eestist valitud Euroopa Parlamendi liikmetele ning Eestist nimetatud Euroopa Majandus- ja Sotsiaalkomitee ja Regioonide Komitee liikmetele.

